जमशेदपुर। बिहार आ उत्तर प्रदेश के घाटन से निकल के छठ पर्व पूरा देश में कवना लेखां फैल चुकल बाटे, ओकर अंदाज काल्ह सांझी खान अउर आज सबेरे देश भर में नदी के किनारे लागल। ना सिर्फ बिहार-उत्तर प्रदेश के लोग, बल्कि एक पल खातिर त अइसन लागल कि सारा देश ही नदी के किनारे छठी मइया के अराधना खातिर जुट गइल बाटे। एक ओर जहाँ कई जगह से हिन्दु लोगन का संगे-संगे मुसलमान आ सिख भाईयन के भी छठ मनाये के खबर आ रहल बाटे, ओहिजे दोसरा ओर घाट के किनारे सब सम्प्रदाय के लोगन के छठ-व्रतियन खातिर चाय-बिस्कुट, दतुअन आ अरघ खातिर दुध के व्यवस्था करत देख के लागल कि ई पर्व एह देश के एक सूत्र में बाँध देले बाटे।
bho_Deva